15. ΝΟΜΟΣ 4319 της 6/13 Αυγ. 1929 Περί ενιαίου συντελεστού των προσθέτων εισαγωγικών τελών. Άρθρον μόνον.-Επιτρέπεται ίνα δια Δ/των εκδιδομένων προτάσει του Υπουργού των Οικονομικών καθορισθή κατά τελωνείον ενιαίος συντελεστής, μη δυνάμενος να υπερβή τα 75 εκατοστά του κυρίου δασμού, ισούμενος προς το άθροισμα των διαφόρων προσθέτων τελών και φόρων των συνεισπραττομένων εις τα τελωνεία μετά του εισαγωγικού δασμού, ήτοι του δημοτικού φόρου, του αναγκαστικού δανείου, του προσθέτου δημοτικού φόρου, του λιμενικού φόρου, του τέλους στατιστικής, του τέλους οδοποιΐας και των λοιπών τοπικών τελών και φόρων. Δια των ιδίων Δ/των κανονισθήσονται ο λογιστικός τρόπος της κατανομής των συνολικώς δυνάμει του ως άνω συντελεστού εισπραχθησομένων προσθέτων τελών και φόρων παρά των τελωνιακών ταμιών εις τα δικαιούμενα εις απόληψιν τούτων νομικά πρόσωπα, κατά λόγον των ανηκόντων εις έκαστον κατά τους κειμένους νόμους ποσοστών. Δια του άρθρ. 10 παρ. β΄ Νόμ . 4607/1930 επετράπη όπως «προς απλουστέραν εφαρμογήν του Νόμ. 4319, δια Δ/των γίνη αναγωγή των υφισταμένων τελών στατιστικής και λιμενικού φόρου εις ποσοστόν επί του εισαγωγικού δασμού, επί τη βάσει των εισπράξεων του τελευταίου έτους εκ των εσόδων τούτων. 